
С водосвет за здраве и благоденствие, отслужен от отец Боян Боянов, на 16 април 2026 г. от 10.30 ч. бе открит на STEM център в СУ „Бачо Киро“, гр. Летница, изграден по Националния план за въстановяване и устойчивост, процедура BG-RRP-1.015„Училищна STEM среда". 
Гостите на събитието бяха кметът на община Летница д-р Красимир Джонев,  председателят на общински съвет- Летница г-н Андрей Моврадинов, г-жа Елка Дацова – директор на ДГ „Ирина Бачо Кирова“, гр. Летница, членовете на Обществения съвет на СУ „Бачо Киро, родители и приятели на училището. Те имаха възможност да наблюдават:
· урок по компютърно моделиране и информационни технологии в 5.клас на тема: Въвеждане и редактиране на текст в MS Word. Мисия: текстово инженерство за бъдещето-дигитално послание в „бутилка“;
· урок по биология и зравно образование в 8.клас на тема: Костна система. Групи „Анатоми“, „Изследователи“, „Инженери“ и „Медици“ разглеждаха казуси и изработваха модели;
· урок по физика и астрономия в 10.клас на тема: Пътят на електричната енергия- произвеждане и преобразуване в друг вид енергия. Изследване на електромагнитни явления.
Стойността на инвестицията по проекта BG-RRP-1.015-1873          „Изграждане на училищна STEM среда и високотехнологични оборудвани и свързани класни стаи (ВОСКС)” е 129100,60 евро. 
С реализирането на проекта е изпълнена основната цел:
Осигуряване на физическата среда и техническото оборудване и обзавеждане на STEM пространства в училищното образование с оглед създаване на интегрирана учебна среда от ново поколение, която да поощри и подкрепи образователните иновации в обучението и преподаването в сферата на STEM и да  повиши интереса към науките и научните изследвания у учениците.
Създадени са модерно оборудвани и обзаведени пространства в направления „Природни науки“ и „Математика и информатика“, които са разположени в четири самостоятелно обособени стаи. Изградени са и 5 високо технологични свързани класни. 
[bookmark: _GoBack]STEM центърът е със зони: „Център за дигитални създатели“, „Изследователска лаборатория по природни науки“, „Център по природни науки, изследвания и иновации“  и „Учебна работилница по природни науки“.

